6.De spanske myndigheder indgav ansøgningen i medfør af interventionskriteriet i EGF-forordningens artikel 4, stk. 2, litra b), som forudsætter aktivitetsophør for mindst 200 afskedigede arbejdstagere i løbet af en seksmåneders referenceperiode, i virksomheder, der alle er aktive inden for samme økonomiske sektor, som defineret på NACE rev. 2-hovedgruppeniveau, og som befinder sig i en region eller to sammenhængende regioner på NUTS 2-niveau i en medlemsstat. Der var 592 afskedigede arbejdstagere i NACE rev. 2 hovedgruppe 29 (Fremstilling af motorkøretøjer, påhængsvogne og sættevogne) i NUTS 2-regionen Aragón (ES24).

4.De spanske myndigheder indgav ansøgning EGF/2021/004 ES/Aragón automotive den 26. juli 2021, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen den 4. august 2021 og anmodede de spanske myndigheder om yderligere oplysninger den 9. august 2021. Der blev indsendt yderligere oplysninger inden for 15 arbejdsdage efter anmodningen. Fristen på 50 arbejdsdage efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 10. november 2021.

1.De regler, der gælder for økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF), er fastsat i Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EF) nr. 1309/2013 ("EGF-forordningen").

22.For så vidt angår de allerede påbegyndte aktiviteter til at hjælpe de afskedigede arbejdstagere, har Spanien oplyst, at INAEM har givet arbejdstagerne adgang til dens generelle ydelser (hjælp til jobsøgning og erhvervsrådgivning og -uddannelse, hovedsageligt i forbindelse med at opnå beviser for erhvervskvalifikationer).

21.Som en del af den regionale beskæftigelsesstrategi udfører INAEM en række forskellige uddannelsesprogrammer, som f.eks. Detecta (uddannelse kombineret med arbejde), uddannelse for personer i aktiv beskæftigelse, CTA-uddannelse (CTA er et center for højteknologiske områder, som hører under INAEM, som tilbyder uddannelse relateret til ITK og audiovisuel teknologi).

19.Spanien understreger, at offentlige organer overvåger omstruktureringsprocesserne og håndterer anmodninger om kollektive afskedigelser, men at de ikke har beføjelse til at godkende/afvise dem. Disse organer kan til gengæld fastsætte programmer til at fremme jobskabelse i samarbejde med lokale instanser eller offentlige-private instanser (omskolingsagenturer).

18.De spanske myndigheder har i deres ansøgning beskrevet, hvordan der er taget hensyn til henstillingerne i EU's kvalitetsramme for foregribelse af forandringer og omstruktureringer. De spanske myndigheder bekræftede, at fremgangsmåderne til bedre at foregribe og håndtere omstruktureringsprocesser var blevet fulgt, og foranstaltninger var blevet truffet.

17.På grund af nedlukningen og manglen på halvledere var bilproduktionen i Spanien tvunget til at blive afbrudt eller sat ned, og derfor begyndte bilforhandlerne at bruge ordninger med nedsat arbejdstid eller midlertidigt at lukke ned, hvilket medførte tab af arbejdspladser.

16.Ifølge Anfac lægger den globale mangel på halvledere yderligere pres på bilindustrien og forårsager et betydeligt fald i bilproduktionen. I begyndelsen af 2021 forventedes chip-krisen at medføre tab på omkring 60 mia. EUR i bilindustrien. Tallet er blevet justeret i opadgående retning til over 90 mia. EUR. Industrien forventer, at dette problem fortsætter i den første halvdel af 2022.

9.Ud over de allerede omhandlede arbejdstagere omfatter de støtteberettigede modtagere 460 afskedigede arbejdstagere, hvis aktivitet ophørte før eller efter referenceperioden på seks måneder. Alle disse arbejdstageres aktivitet ophørte inden for de seks måneder før referenceperiodens start den 1. november 2020 og/eller mellem slutningen af referenceperioden og dagen før vedtagelsen af dette forslag. Der kan etableres en klar årsagssammenhæng med den begivenhed, der udløste ophøret af de afskedigede arbejdstageres aktivitet under referenceperioden.

23.I Aragón repræsenterer bilindustrien 2,42 % af den samlede beskæftigelse og omkring 6 % af den regionale BNP.

24.Ifølge Aragóns statistiske institut (IAEST) faldt antallet af registrerede jobsøgende i Aragón med 11 %, fra 85 158 til 75 578, fra februar 2021 til juni. Den registrerede arbejdsløshed er dog stadig 26 % højere end før pandemien (60 000 jobsøgende i juni 2019).

25.I juni 2021 var arbejdsløsheden på 10,7 %, hvilket er 3,6 pp højere end det europæiske gennemsnit (7,1 %).

26.60 % af de jobsøgende i Aragón er kvinder (procentdelen stiger til 65 %, hvis man kun tager gruppen af langtidsledige i betragtning). Derudover er 52 % af de registrerede jobsøgende langtidsledige (>12 måneder), hvoraf 49 % er over 50 år gamle.

27.I betragtning af at 40 % af de tiltænkte støttemodtagere hører til aldersgruppen 54+, og at en tredjedel af de afskedigede arbejdstagere er kvinder, vil afskedigelserne have en særlig indvirkning på disse to kategorier af arbejdstagere, som allerede er i en ugunstig situation på det regionale arbejdsmarked. De regionale myndigheder hævder, at de afskedigede arbejdstagere får brug for yderligere og målrettet støtte til at øge deres mulighed for at finde nyt arbejde.

Tiltænkte støttemodtagere og foreslåede foranstaltninger

Tiltænkte støttemodtagere

28.Det anslåede antal afskedigede arbejdstagere, der forventes at deltage i foranstaltningerne, er på 320. Fordelingen af arbejdstagerne efter køn, alder og uddannelsesniveau er som følger:

Kategori Antal tiltænkte

støttemodtagere Køn: Mænd: 211 (65,9 %) Kvinder: 109 (34,1 %) Ikkebinær: 0 (0,00 %) Aldersgruppe: Under 30 år: 31 (9,7 %) 30-54-årige: 162 (50,6 %) Over 54 år: 127 (39,7 %) Uddannelsesniveau: Sekundæruddannelse på første trin eller derunder 111 (34,7 %) Sekundæruddannelse på andet trin eller niveauet mellem sekundær og tertiær uddannelse 151 (47,2 %) Tertiær uddannelse 58 (18,1 %)

Foreslåede foranstaltninger

29.De individualiserede tilbud til afskedigede arbejdstagere omfatter følgende foranstaltninger:

–Generelle informations- og velkomstmøder: Velkomstmøderne er den første foranstaltning, der vil blive tilbudt alle tiltænkte støttemodtagere, og omfatter generelle oplysninger om tilgængelige programmer for rådgivning, uddannelse og incitamenter. De individuelle informationsmøder omfatter udredning af deltagerens profil og tildeling af den rådgiver, der skal ledsage arbejdstageren under processen hen imod genansættelse.

–Der vil blive ydet erhvervsvejledning gennem kollektive og individuelle møder. Arbejdstagere, der er interesserede i at blive selvstændige, vil få vejledning, som kan omfatte planlægning, gennemførlighedsundersøgelser, udarbejdelse af forretningsplaner, hjælp til at identificere finansieringsmuligheder osv.

–Intensiv hjælp til jobsøgning: Gennem vejledning hver anden uge vil arbejdstagerne få oplysninger om jobsøgningsteknikker og ansættelsesprocesser. Denne foranstaltning omfatter også aktiv søgning efter lokale og regionale beskæftigelsesmuligheder og jobmatching.

–Uddannelse: Dette vil omfatte 1) horisontal uddannelse, som f.eks. bløde kompetencer og digitale færdigheder. 2) omskoling inden for erhvervsuddannelse for dem, der vælger at omlægge deres karriere uden for bilindustrien, som f.eks. logistik, svejsning, redskaber fra den fjerde industrielle revolution (basiselementer, problemer og gennemførelsesprocesser til automatiske køretøjer, augmented reality og virtual reality (AR/VR) og cobots i produktion) eller Lean Six Sigma (projektstyring). 3) opkvalificering inden for erhvervsuddannelser for at tage hensyn til de færdigheder, der efterspørges i bilindustrien, som f.eks. risikoforebyggelse, når der arbejdes med HEV-batterier, automatisering af cybersikkerhed og sporing af trusler, redskab til intern audit af kvalitet i automobilindustrien, eller AIAG Core Tools, som er nødvendige for at gennemføre et kvalitetsstyringssystem i automobilindustiren, og som omfatter Advanced Product Quality Planning & Control Plan (APQP), Production Part Approval Process (PPAP), Failure Mode and Effects Analysis (FMEA), Statistical Process Control (SPC) og Measurement System Analysis (MSA), osv.

–Incitamenter: 1) Deltagelsesincitament. De arbejdstagere, som opfylder alle de foranstaltninger, der er fastsat i deres aftalte plan for tilbagevenden til beskæftigelse, vil modtage et engangsbeløb på 500 EUR (700 EUR til deltagere omsorgsforpligtelser). 2) Genplaceringsincitament. Støttemodtagere, som vender tilbage til beskæftigelse og får en kontrakt på mindst tre måneder, vil modtage et engangsbeløb på 300 EUR. Incitamentet har til formål at tilskynde til en hurtig tilbagevenden til beskæftigelse og tilskynde ældre arbejdstagere til at forblive på arbejdsmarkedet. 3) Tilskud til mobilitetsudgifter. Støttemodtagerne kan få godtgørelse for udgifter til offentlig transport eller 0,19 EUR/km, når de pendler i privat bil for at deltage i foranstaltningerne.

30.Foranstaltningerne er planlagt således, at de er i overensstemmelse med den spanske strategi for cirkulær økonomi. Den horisontale uddannelse inden for digitale færdigheder, samt noget af den planlagte opkvalificering/omskoling, imødekommer kravet om udbredelse af de efterspurgte færdigheder, der kræves i den digitale tidsalder og i en ressourceeffektiv økonomi, i overensstemmelse med artikel 7, stk. 2, i EGF-forordningen.

31.Den samordnede pakke af individualiserede tilbud, som her er beskrevet, udgør aktive arbejdsmarkedsforanstaltninger, der falder ind under de støtteberettigede foranstaltninger, der er fastlagt i EGF-forordningens artikel 7. Disse foreslåede foranstaltninger erstatter ikke passive socialsikringsforanstaltninger.

32.De spanske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at økonomisk EGF-støtte ikke erstatter sådanne foranstaltninger.

Anslået budget